nahid-hub/BLUGE-bengali-wikipedia-section-title-prediction huggingface dataset:
১৮৭১ থেকে ১৮৯৩ সময়কালে রয়েল ইস্ট কেন্টে ইয়ুম্যানরির ক্যাপ্টেন ছিলেন। ১৮৮৬ সালে সম্মানসূচক মেজর পদে উপনীত হন। এরপর তিনি পদত্যাগ করেন। তাসত্ত্বেও, ১৪ মার্চ, ১৯০০ তারিখে পুণরায় নিযুক্ত হন। ১৯০০ থেকে ১৯০২ সময়কালে কেন্টের শান্তিবিষয়ক বিচারপতি ও ডেপুটি লেফটেন্যান্টের দায়িত্বে ছিলেন। ১৯০৩ সালে পিতার মৃত্যুর পর ম্যাককিনন ক্ল্যানের ৩৫তম প্রধান হিসেবে ম্যাককিননের ম্যাককিনন উপাধি ধারন করেন।

১৮৭০ সালে নির্বাচিত হন। জীবনের শেষদিন পর্যন্ত এ খেলার প্রতি তার ভালোবাসা ও প্রবল আগ্রহ বজায় ছিল। অস্ট্রেলিয়ায় অবস্থান করে ইংল্যান্ড দলের খেলাগুলোর প্রতিবেদন লিখতে বসতেন। কাউন্টি ক্রিকেট থেকে চলে আসার বাষট্টি বছর পরও খেলার সাথে চমৎকার সম্পর্ক বজায় রেখেছিলেন। ১৮৮৯ সালে কেন্টের সভাপতি হিসেবে মনোনীত হয়েছিলেন। ১৮৮৮ সালে এডমিরাল প্রথম ব্যারন হুডের জ্যেষ্ঠা কন্যা সম্মানীয়া এমিলি হুডের সাথে পরিণয়সূত্রে আবদ্ধ হন। এ দম্পতির এক পুত্র ও এক কন্যা ছিল। দক্ষিণ আফ্রিকায় পিতার ক্রিকেট সফরে সন্তানেরা গিয়েছিল। ১৯৩৪ সালে এমিলির দেহাবসান ঘটে।

সঠিক অনুচ্ছেদ শিরোনাম কোনটি?
titleA. দেহাবসান
titleB. আন্তর্জাতিক ক্রিকেট
titleC. ব্যক্তিগত জীবন
titleD. শৈশবকাল
উত্তর: titleC
বিংশ শতাব্দী পর্যন্ত জাহাজ ভাঙ্গা শিল্পায়িত দেশগুলো যেমন আমেরিকা, ব্রিটেন এর মত দেশগুলোর মধ্যেই সীমাবদ্ধ ছিল। বর্তমানে এই শিল্প উন্নয়নশীল দেশগুলোতে ছড়িয়ে পড়ছে, যার প্রধান কারণ হচ্ছে অল্প পারিশ্রমিক, সস্তায় কাচাঁমালের যোগানসহ ইত্যাদি। নব্বই দশকের পড়ে এই শিল্প দক্ষিণ এশিয়ার দেশগুলোসহ দুবাই, সংযুক্ত আরব আমিরাত, চীনসহ সমগ্র উন্নয়নশীলে দেশে ছড়িয়ে পড়েছে।

সঠিক অনুচ্ছেদ শিরোনাম কোনটি?
titleA. ভবিষ্যৎ সম্ভাবনা
titleB. ভারত
titleC. ইতিহাস
titleD. বাংলাদেশ
উত্তর: titleC
পরবর্তীকালে আর্মেনীরা ব্যবসা উদ্দেশ্যে ঢাকার বিভিন্ন এলাকায় দোকান খুলেছিল। তার মধ্যে শাঁখারিবাজারের "সিরকো এন্ড সন্স" অন্যতম। এ দোকানে চা সহ বিভিন্ন ইউরোপীয় জিনিসপত্র বিক্রি হত। মদ বিক্রির জন্য প্রতিষ্ঠিত ছিল "মেসার্স আনানিয়া এন্ড কোম্পানী"। ১৮৫৬ সালে সিরকোই প্রথম ঢাকায় ঘোড়ার গাড়ীর প্রচলন করেন যা তখন "ঠিকা গাড়ি" নামে পরিচিত ছিল এবং তা ব্যপক সমাদ্রিত হয়েছিল। পরবর্তীকালে এ ঘোড়ার গাড়ি বা ঠিকা গাড়িই ঢাকা শহরের প্রধান যানবাহনে পরিণত হয়েছিল। পাট ব্যবসায়ও আর্মেনীরা অগ্রণী ভূমিকা পালন করেছিলেন।
ঢাকায় বিভিন্ন উন্নয়ন কাজে ও সভাসমিতিতে আর্মেনীরা যুক্ত হয়েছিলেন। নিকি পোগজ প্রতিষ্ঠা করেছিলেন পোগোজ হাই স্কুল। আরাতুন ঢাকা নর্মাল স্কুলের অধ্যক্ষ ছিলেন। তার আমলে ঢাকা নর্মাল স্কুলের ছাত্ররা কলকাতা ও হুগলীর ছাত্রদের চেয়ে বাংলা ভাষায় বেশি নম্বর পেয়েছিল বলে স্কুলটি বেশ খ্যাতি অর্জন করেছিল। ঢাকার প্রথম মিউনিসিপ্যাল কমিটিতে ছিলেন সার্কিস। ১৮৭৪ - ১৮৭৫ সালে ঢাকার পৌরসভার সদস্য ছিলেন জে. জি. এন. পোগজ ও এন. পি. পোগজ। আর্মেনীটোলায় আর্মেনীরা ১৭৮১ সালে তৈরি করেছিলেন একটি গির্জা। গির্জার চারপাশের জমি আর্মেনীরা গোরস্থান হিসেবে ব্যবহৃত হত। গির্জায় একটি বড় ঘণ্টা ছিল। যার শব্দ ঢাকা শহরের প্রায় সব জায়গা থেকে শোনা যেত। তখন ঢাকাবাসীরা ঐ ঘণ্টার আওয়াজেই নিজেদের সময়ের হিসেব রাখতেন। ১৮৮০ সালে সেই ঘণ্টাটি বন্ধ করে দেওয়া হয়।

উনিশ শতকের শেষভাগে আর্মেনীদের প্রভাব কমতে শুরু করেছিল। তাদের অনেকেরই জমিদারি হাতছাড়া হয়েছিল, অনেকেই কলকাতা চলে গিয়েছিলেন। ব্যবসা-বাণিজ্যের অবস্থাও দিন দিন খারাপ হয়ে পরেছিল। আরাতুনের উত্তরাধিকারীরা খাজা আজিমুল্লাহের কাছে জমিদারি বিক্রি করে কলকাতায় চলে গিয়েছিলেন। লুকাস জমিদারি বিক্রি করেছিলেন আনন্দচন্দ্র রায়ের কাছে। পোগজ জমিদারি বিক্রি করে লন্ডন চলে গিয়েছিলেন। এ ছাড়া অনেকেই তাদের পেশা পরিবর্তন করেছিলেন। ব্রিটিশ শাসনামলের শুরুর দিক থেকেই ঢাকায় আর্মেনীয় সম্প্রদায়ের সংখ্যা কমতে থাকে। 

সঠিক অনুচ্ছেদ শিরোনাম কোনটি?
titleA. খোজাফ ওয়াজিদ
titleB. ঢাকায় পেশা ও অন্যান্য কর্মকাণ্ড
titleC. ঢাকায় আগমন ও বসবাস
titleD. স্থাপনা
উত্তর: titleB
আধুনিক-পাকিস্তানের পরিবহনের ইতিহাস সিন্ধু সভ্যতার থেকে এসেছে।

গ্র্যান্ড ট্রাঙ্ক রোড ছিল ষোড়শ শতাব্দীতে শেরশাহ সুরি দ্বারা পরিচালিত একটি প্রধান সড়ক এবং এটি সূরি ও মোগল আমলে ব্যবহৃত হত। রাস্তাটির পাশে অনেক গাছ লাগানো হয়েছিল , মসজিদ-মন্দির এবং পথিকদের রাত্রী যাপনের জন্য অনেকগুলো সরাইখানা নির্মান করা হয়েছিলো।

ব্রিটিশ আমলে রেল ও বিমানপথের কার্যক্রম শুরু হয়। পাকিস্তানের প্রথম রেলপথটি ১৮৮৫ সালে নির্মিত হয়েছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. জল পথ
titleC. জাতীয় মহাসড়ক
titleD. আকাশ পথ
উত্তর: titleA
১৯৬৩ সালে উইজডেন ক্রিকেটার্স অ্যালমেনাকের প্রকাশিত শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক বার্নসকে অন্তর্ভুক্ত করা হয়। এই বিশেষ স্মারক সংখ্যায় তার সাথের অন্য পাঁচ খেলোয়াড় ছিলেন - ডন ব্রাডম্যান, ডব্লিউ. জি. গ্রেস, জ্যাক হবস, টম রিচার্ডসন ও ভিক্টর ট্রাম্পার।

২০০৮ সালে আন্তর্জাতিক ক্রিকেট কাউন্সিল কর্তৃপক্ষ আইসিসি টেস্ট চ্যাম্পিয়নশীপের সর্বকালের সেরা খেলোয়াড়দের র‌্যাঙ্কিং প্রকাশ করে। ঐ তালিকায় বার্নসের রেটিং ছিল ৯৩২ যা ২০১৯ সাল পর্যন্ত শীর্ষস্থানে অবস্থান করছে। ২০০৯ সালে তাকে আইসিসি ক্রিকেট হল অব ফেমে অন্যতম উদ্বোধনী সদস্যরূপে অন্তর্ভুক্ত করে।

বিখ্যাত অস্ট্রেলীয় ক্রিকেটার রিচি বেনো তার সর্বকালের ক্রিকেট একাদশে তাকে ঠাঁই দিয়েছেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. আন্তর্জাতিক ক্রিকেট
titleC. সম্মাননা
titleD. ব্যক্তিগত জীবন
উত্তর: titleC
হ্যারি, রন ও হারমায়োনির সামনে এখন কেবলমাত্র একটা পথই খোলা, ভলডেমর্টের অমরত্বের চাবিকাঠি হরক্রাক্সগুলো খুঁজে বের করা ও ধ্বংস করা। ভলডেমর্টের উত্থান এবং ক্ষমতা দখল যদিও তাদের লক্ষ্যের একমাত্র প্রতিবন্ধক, তাদেরকে প্রতিনিয়ত মুখোমুখি হতে হবে নির্মম বাস্তবতার। তাদের দীর্ঘ অভিযানের প্রতিটি পদে পদেই আছে বিপদের হাতছানি, ডেথ ইটার, স্ন্যাচার এবং ইনফেরি। এসব প্রতিবন্ধকতা মোকাবেলা করেই তাদেরকে তাদের লক্ষ্যের দিকে এগিয়ে যেতে হবে। এই দীর্ঘ অভিযানে তাদের আরো মুখোমুখি হতে হবে রহস্যময় ডেথলি হ্যালোসের, যা নিঃসন্দেহে অত্যন্ত তাৎপর্যপূর্ণ।

সঠিক অনুচ্ছেদ শিরোনাম কোনটি?
titleA. "পর্ব-১" (২০১০)
titleB. "হ্যারি পটার অ্যান্ড দ্য অর্ডার অফ দ্য ফিনিক্স" (২০০৭)
titleC. "হ্যারি পটার অ্যান্ড দ্য ডেথলি হ্যালোস"
titleD. কাহিনী বিন্যাস
উত্তর: titleA
দুর্গটি গ্র্যান্ড ট্রাঙ্ক রোডের আট কিলোমিটার দক্ষিণে অবস্থিত। এটি জেল্লুর প্রায় ১৬ কিলোমিটার উত্তর-পশ্চিমে এবং দিনা শহরের কাছাকাছি। ঐতিহাসিক শাহরা-এ-আজম সড়কটি একবারে দুর্গটির উত্তরের বাইরের প্রাচীরের পাশে অবস্থিত।
রোহতাস ফোর্টটি একটি পাহাড়ের উপর নির্মিত ছিল ঘোড়া যেখানে কান নদী একটি মৌসুমী প্রবাহের সাথে মিলিত হয়। তিলা জগিয়ান এর মধ্যে 'পারনল খাস' নামে পরিচিত. দুর্গটি তার চারপাশে প্রায় 300 ফুট (91 মিটার) জায়গা জুড়ে অবস্থিত।. এটি সমুদ্রপৃষ্ঠ থেকে ২৬৬০ ফুট (৮১০ মিটার) এবং ১২.৬৩ একর (৫১,০০০ মিটার) এলাকায় আচ্ছাদিত।

সঠিক অনুচ্ছেদ শিরোনাম কোনটি?
titleA. শুর আমল
titleB. পটভূমি
titleC. ইতিহাস
titleD. অবস্থান
উত্তর: titleD
ঘাসফড়িং স্থিতিস্থাপক শক্তি ব্যবহার করে লাফানোর জন্যে পরিচিত। আগেই বলা হয়েছে যে প্রাথমিকভাবে প্রয়োগকৃত শক্তিই লাফিয়ে অতিক্রম করার দূরত্ব বাড়ানোর উপায়। কিন্তু দেহতত্বজনিত বাধাপ্রাপ্তির কারণে এই গতি প্রতি কেজিতে সর্বোচ্চ ৩৭৫ ওয়াট হতে পারে। এই ত্রুটি সারিয়ে ওঠার জন্যে ঘাসফড়িং তার পায়ে "ক্যাচ মেকানিজম" নামে একপ্রকার কৌশল ব্যবহার করে থাকে। পায়ের ভেতর তরুনাস্থির মতন একপ্রকার ক্যাচ থাকে, যখনই ক্যাচ ছেড়ে দেওয়া হয়, তখনই দ্রুততার সাথে পায়ে শক্তি সঞ্চারিত হয়। ঘাসফড়িঙের পায়ের তরুনাস্থি পেশীর চেয়েও দ্রুত শক্তি সরবরাহ করতে পারে বিধায় পেশীর তুলনায় ক্ষিপ্রতা বৃদ্ধি পায়।   

এটাকে অনেকটা মানুষের হাত থেকে ধনুকের সাহায্যে নিক্ষিপ্ত তীরের সাথে তুলনা করা যেতে পারে। ধনুকে লাগানো ইলাস্টিকে সংগৃহীত স্থিতিশক্তিই গতিশক্তির দিক নির্ণয়পূর্বক তীর নিক্ষেপ করতে পেশীকে সাহায্য করে। পেশিশক্তির বদলে স্থিতিশক্তি ব্যবহার করলে দীর্ঘক্ষণ কম শক্তিপ্রয়োগে কাজ করা যায়। অনেক স্তন্যপায়ী প্রাণী এমনকি ব্যাঙের মধ্যেও লাফানোর জন্যে এরূপ স্থিতিশক্তির প্রয়োগ দেখা যায় যা সমপরিমাণ ৭ গুন পেশীশক্তির সাথে তুলনীয়।

সঠিক অনুচ্ছেদ শিরোনাম কোনটি?
titleA. সঞ্চিত শক্তি প্রয়োগে ক্ষমতা বাড়ানো
titleB. বলবিদ্যা
titleC. উচ্চতা বাড়ানোর যন্ত্রাবলী এবং কৌশল
titleD. শরীরবিদ্যা
উত্তর: titleA
প্রথমত এসব উদ্ভিদ প্রাণীদের বিভিন্ন পদ্ধতিতে আকর্ষন করে। অন্যান্য প্রাণীর মত এসব উদ্ভিদ কাছে গিয়ে কোন কিছু শিকার করতে পারেনা। বরং শিকার কখন কাছে আসবে এজন্য তাদের দীর্ঘক্ষণ অপেক্ষা করতে হয়। এজন্য পোকামাকড় এবং অন্য প্রাণীদের আকর্ষণ করতে তাদের বিশেষ কিছু পদ্ধতি রয়েছে। কোন কোন মাংসাশী উদ্ভিদ বাতাসে একধরনের গন্ধ ছড়ায় যা মাছি, মৌমাছি কিংবা পিঁপড়ার মত পোকামাকড়কে আকর্ষণ করে। আবার কোন কোন উদ্ভিদ মাছি কিংবা অন্য পোকামাকড়কে আকৃষ্ট করতে একধরনের পঁচা গন্ধ ছড়ায়। অনেক মাংসাশী উদ্ভিদের দেহে উজ্জ্বল রঙের ছোপ ছোপ দাগ দেখা যায়। যা পোকামাকড়কে আকৃষ্ট করার টোপ হিসেবে কাজ করে। কোন কোন উদ্ভিদের পাতার চারদিকে ছোট্ট মুক্তোদানার মত চকচকে কিছু জিনিসের আবরণে ঢাকা থাকে। এগুলো উজ্জ্বল রঙ এবং সুমিষ্ট গন্ধের সাহায্যে পোকামাকড়কে প্রলুদ্ধ করে। সুকৌশলে আটকে রাখা এসব ফাঁদে প্রাণীরা আটকা পড়ে।

সঠিক অনুচ্ছেদ শিরোনাম কোনটি?
titleA. সংখ্যা
titleB. সূর্যশিশির
titleC. শিকারের পদ্ধতি
titleD. ওয়াটারহুইল
উত্তর: titleC
২০১৩ সালে, জাতিসংঘ সাধারণ পরিষদ স্বীকৃতি দ্বারা "নারীহত্যা"নীতি প্রেরন করা হয়, “ কিছু দেশে নারী ও মেয়েশিশুদের যৌন-সংক্রান্ত হত্যাকাণ্ডকে "নারীহত্যা" বা "নারীর হত্যাকারী" হিসাবে অপরাধী করা হয়েছিল এবং এ জাতীয় জাতীয় আইন হিসাবে এটিকে অন্তর্ভুক্ত করা হয়েছে” বর্তমানে,জাতিসংঘের বিশেষ দূত ডাঃ ডাব্ব্রাবকা সিমনোভিচ নারী-নির্যাতনের নীতিমালার নীতিমালা কার্যকর করার পক্ষে একজন আইনজীবী হয়েছেন এবং জাতিসংঘকে 'নারী-পুরুষ / লিঙ্গ-সম্পর্কিত হত্যার প্রতিষ্ঠার জন্য সামঞ্জস্য' নামক প্রতিবেদন দিয়েছেন। সিমনোভিচও নারী নির্যাতনের চর্চার উপর নজরদারি করার জন্য একটি "নারীহত্যা ঘড়ি" অনুষ্ঠানের প্রস্তাব দিয়েছেন। সারা বিশ্ব জুড়ে. সাইমনভিক্সের তাত্ত্বিক কর্মসূচির লক্ষ্যটি হল ঝুঁকির কারণগুলি এবং জনসাধারণের নীতিতে যেকোনো সমস্যা সনাক্ত করার জন্য নারীর হত্যাকাণ্ডের তথ্য বিশ্লেষণ করা। .


সঠিক অনুচ্ছেদ শিরোনাম কোনটি?
titleA. জাতিসংঘ
titleB. যুক্তরাষ্ট্র
titleC. নারীবাদের উন্নয়ন
titleD. ধারাবাহিক নারী হত্যাকাণ্ড মধ্যে প্রবণতা
উত্তর: titleA
১৯৮৪ খ্রিষ্টাব্দে এইচআরএইচ রাজকুমারী ডায়না বার্থরাইটের পৃষ্ঠপোষক হন।
তিনি চ্যারিটিতে উৎসর্গিত হয়ে বলেছিলেন: "একটা শিশুকে বাঁচিয়ে রাখর জন্যে আরেকজনকে বিধ্বস্ত করে নয়। আমি জানিনা কী করে সেটার সঙ্গে এঁটে উঠব। এবং যদি বার্থরাইটের জন্যে আমার কাজ শুধুমাত্র একটা দম্পতির দুর্দশা দূর করে, তবে এটা সবচেয়ে সময়োপযোগী হবে।"
তার পৃষ্ঠপোষকতার সময়ে চ্যারিটি আইভিএফ-এ অর্থসাহায্য করে এবং এইচপিভি পরীক্ষাও চালায়, যে ভাইরাস গর্ভাশয় ক্যান্সার ঘটায়, যেটা গর্ভাশয় ক্যান্সার নির্ধারণ কার্যক্রমে ধরা পড়ে। চ্যারিটির গবেষণার ফলে জানা যায়, বার বার পেটে বাচ্চা নষ্ট হয়ে যাওয়া ২০০০ মায়ের বয়ান হল: তাদের কখনো সন্তান ছিলনা, ৭৯ শতাংশ সন্তান চেয়েছিলেন। লন্ডনের কিংস কলেজের অধ্যাপক স্টুয়ার্ট ক্যাম্পবেল চ্যারিটি থেকে অর্থসাহায্য পেয়ে এক প্রকল্পে গবেষণা চালিয়ে আল্ট্রাসাউন্ড উন্নত করেছিলেন, যার ফলে জানা গিয়েছিল অস্বাভাবিক রক্তক্ষরণে ঝুঁকি নিয়ে জানা যেত পেটে বাচ্চা মৃত অবস্থায় আছে কী না।

সঠিক অনুচ্ছেদ শিরোনাম কোনটি?
titleA. ১৯৮০ পরবর্তীকাল
titleB. ইতিহাস
titleC. ঘটনাসমূহ
titleD. কর্পোরেট অংশীদারগণ
উত্তর: titleA
হাড়গিলা টেকো মাথার বৃহদাকায় জলচর পাখি। এর দৈর্ঘ্য কমবেশি ১৩০ সেন্টিমিটার, ডানা ৮১ সেন্টিমিটার, ঠোঁট ৩৩.২ সেন্টিমিটার, লেজ ৩২.২ সেন্টিমিটার ও পা ৩২ সেন্টিমিটার। বন্দী অবস্থায় অপ্রাপ্তবয়স্ক হাড়গিলার ওজন করা হয়েছে ৮ থেকে ১১ কেজি। প্রাপ্তবয়স্ক পাখির মাথা ও ঘাড় পালকহীন। ঘাড়ের তলায় সাদা গলাবন্ধ থাকে। মাথার পালকহীন চামড়া লালচে-বাদামি। মথায় দু'-একটি পশমাকৃতির পালক থাকে। ঘাড়ে পশমের মত একগুচ্ছ তুলতুলে সাদা পালক থাকে। ঘাড়ের পিছনে ঘাড়থলি থাকে, এর একটি অংশ ঘাড়ের উপরে ফুলের মত দেখায়। এর রঙ হলুদাভ-কমলা থেকে লালচে হতে পারে। প্রজননের সময় তা টকটকে লাল বর্ণ ধারণ করে।

এর মাথার চাঁদির সামনের অংশ কালচে। গলার গোড়ায় হলদে-পাটকিলে রঙের একটি বড় গলথলি থাকে। এ ঝুলন্ত গলথলিতে কালো দাগ থাকে। গলথলি দেখে মদনটাকের সাথে হাড়গিলার পার্থক্য করা যায়। আবার মদনটাকের মাথায় একটি পাটকিলে টুপি বা টাক থাকে, যা হাড়গিলায় অনুপস্থিত। এর পিঠ স্লেট-ধূসর। দেহতল সাদা। ডানা ও কাঁধ-ঢাকনি কালচে স্লেট রঙা। প্রজনন ঋতুতে এর ডানার বড় পালক-ঢাকনি রূপালি-ধূসর রঙে পরিবর্তিত হয়। লেজ কালো। পেট ও ডানার পালকতল-ঢাকনি ফিকে মলিন সাদা। চোখ হলদে। লম্বা পা ও পায়ের পাতা লালচে হলেও বর্জ্য লেগে থাকাতে ফিকে ধূসর দেখায়। বিশাল ঠোঁট ত্রিকোণাকৃতির। হলদে-সবুজাভ ঠোঁটের গোড়া কালচে। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখির মাথা ও ঘাড়ে বিক্ষিপ্ত পালক থাকে। দেহ অনেকটা কালচে ধূসর-বাদামি। অপ্রাপ্তবয়স্কদের চোখের তারা বাদামি।

সঠিক অনুচ্ছেদ শিরোনাম কোনটি?
titleA. নামকরণ
titleB. বিবরণ
titleC. প্রজনন
titleD. বিস্তৃতি
উত্তর: titleB
সমগ্র খেলোয়াড়ী জীবনে ১৮টি টেস্ট খেলার সুযোগ পেয়েছিলেন তিনি। ২১ জানুয়ারি, ১৯২৮ তারিখে ডারবানে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে জ্যাক সিডলের। ২৮ ফেব্রুয়ারি, ১৯৩৬ তারিখে একই মাঠে সফরকারী অস্ট্রেলিয়ার বিপক্ষে সর্বশেষ টেস্টে অংশ নেন।

১৯২৭-২৮ মৌসুমে ইংল্যান্ড ক্রিকেট দল দক্ষিণ আফ্রিকা গমন করে। ডারবানের তৃতীয় টেস্টে খেলার জন্যে তাকে আমন্ত্রণ জানানো হয়। ইনিংস উদ্বোধনে নেমে ১১ ও ১০ রানে তুলতে পেরেছিলেন। ফলে, ঐ সিরিজের বাদ-বাকী টেস্ট খেলার জন্যে তাকে আর দলে রাখা হয়নি। ১৯২৮-২৯ মৌসুমে ডারবানে বড়দিনের উৎসব উপলক্ষ্যে বেশ কয়েকটি খেলা অনুষ্ঠিত হয়নি। জ্যাক সিডল এ সুযোগকে কাজে লাগিয়ে দূর্বল প্রতিপক্ষ বর্ডারের বিপক্ষে অপরাজিত ২১২ রানের ইনিংস খেলতে সক্ষম হন। ঐ সময়ে এটিই তার ব্যক্তিগত সর্বোচ্চ ইনিংস ছিল। ফলশ্রুতিতে, ১৯২৯ সালে ইংল্যান্ড গমনের উদ্দেশ্যে তাকে দলে রাখা হয়।

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. অবসর
titleC. ইংল্যান্ডের মুখোমুখি
titleD. টেস্ট ক্রিকেট
উত্তর: titleD
যুক্তরাষ্ট্রে শিল্পসংক্রান্ত স্নাতক ডিগ্রি দেওয়া হয় ব্যাচেলর অব সাইন্স (বি. এস.) এবং ব্যাচেলর অব সাইন্স অ্যান্ড ইঞ্জিনিয়ারিং (বি. এস. ই.) নামে।শিল্পসংক্রান্ত প্রকোশলকে শিল্পসংক্রান্ত ও ক্রিয়াপ্রণালী কৌশল এবং শিল্পসংক্রান্ত ও প্রক্রিয়া কৌশল নামেও ডাকা হয়। ঐতিহ্যগতভাবে এর পাঠদান কার্যক্রমে গণিত ও বিজ্ঞানে গুরুত্ব দেওয়া হয় এবং রসায়ন, পদার্থবিজ্ঞান, বলবিদ্যা (যেমন, স্থিতিবিদ্যা, কাইনম্যাটিকস, ডায়নামিকস), বস্তু বিজ্ঞান, কম্পিউটার বিজ্ঞান, ইলেকট্রনিকস/বর্তনী, প্রকৌশল সংশ্লিষ্ট নকশা, এবং প্রকৌশলীয় গণিতের ধারাও (যেমন, ক্যালকুলাস, রৈখিক বীজগণিত, অন্তরক সমীকরণ, পরিসংখ্যান) পাঠদান কার্যক্রমের অন্তর্গত। যেকোনো প্রকৌশল বিষয়ক স্নাতক কার্যক্রমে এসব বিষয় অন্তর্ভুক্ত করা হয়ে থাকে। এছাড়া, অন্যান্য এক বা দুইটি দুইটি অতিরিক্ত বিষয় অন্তর্ভুক্ত করা হয়ে থাকে যা শিক্ষার্থীদের প্রকৌশল হিসেবে কাজ করার অনুমতিপত্র লাভের পরীক্ষায় সহায়ক ভূমিকা পালন করে।

শিল্পসংক্রান্ত প্রকৌশলের পাঠদান কার্যক্রমে উৎপাদন পরিমাণ গাণিতিকভাবে অনুমানকরণ, ফলিত সম্ভাবনা, সম্ভাবনার সাহায্যে কাঠামোদান, পরীক্ষণ পরিকল্পনা, পরিসংখ্যানিক প্রক্রিয়া নিয়ন্ত্রণ, কম্পিউটারের সাহায্যে প্রক্রিয়ার পুনরাবৃত্তি, উৎপাদন প্রকৌশল, কর্মদক্ষতা/নিরাপত্তা কৌশল এবং প্রকৌশলীয় অর্থনীতি বিষয়েও পাঠদান করা হয়ে থাকে। শিল্পসংক্রান্ত প্রকৌশলের ঐচ্ছিক বিষয়গুলোতে উৎপাদন, বিপণন ব্যবস্থা ও সরবরাহ, বিশ্লেষণবিদ্যা ও মেশিন লার্নিং, উৎপাদন প্রক্রিয়া, কর্মদক্ষতা ও প্রকৌশলীয় নকশা এবং সেবা ব্যবস্থা নিয়ে ধারণা প্রদান করা হয়ে থাকে।

কিছু ব্যবসায় বিদ্যালয়ে শিল্পসংক্রান্ত প্রকৌশল বিষয়ে কম জোর দিয়ে পঠন কার্যক্রম চালালেও প্রকৌশল পঠন কার্যক্রমে সব দিকেই গুরুত্ব দেওয়া হয়। সব ধরনের প্রকৌশলবিদ্যার পঠন কার্যক্রমে প্রকৌশলীয় বিজ্ঞানে দক্ষতা অর্জনের পাশাপাশি, গণিত ও বিজ্ঞানে দৃঢ় ভিত্তি থাকার দিকে গুরুত্ব আরোপ করা হয়।

সঠিক অনুচ্ছেদ শিরোনাম কোনটি?
titleA. অগ্রদূত
titleB. প্রকৌশলবিদ্যার অন্যান্য শাখার সাথে শিল্পসংক্রান্ত প্রকৌশলের তুলনা
titleC. স্নাতক পাঠ্যক্রম
titleD. স্নাতক কার্যক্রম
উত্তর: titleD
মৌঙসমূহ প্রাচীন রাজকীয় ভূমি ছিল যেখানে একজন করে চাওফা শাসন করত। এগুলি সাধারণত গড়ে আবৃত হয় ও কখনো-কখনো গ্রামের সাথে নির্মিত করা হত৷ . থাইল্যান্ডে যথেষ্ট শক্তিশালী মৌঙ (সাধারণত চিয়াং, উইং, নাখোন বা ক্রুং নামে পরিচিত — ব্যাংককের সাথে 'ক্রুং থিপ মহা নাখোঁ' নামে পরিচিত) গঠিত হয়েছিল। প্রাচীন চীনে শক্তিশালী মৌঙসমূহ সারিবদ্ধভাবে গড়ে উঠেছিল যা সেই সময়ের শক্তিশালী চীনা মিঙ সাম্রাজ্যকে ঘিরে ছিল।
১২৫৪ খ্রীষ্টাব্দে শান রাজ্য ও দাঁতিকাষরীয়া এলাকা সমূহে বিস্তারিত ভাবে নতুন মৌঙসমূহ টাইদের প্রবজনের জন্য প্রতিষ্ঠা হয়েছিল। মৌঙ সামাজিক প্রথা প্রাচীন চীনা সাম্রাজ্য মিং ও চিং-যুগের বলে অনুমান করা হয়। উনিশ শতকে থাইল্যান্ডের রাজবংশ ও বার্মার ঔপনিবেশিক এবং পরবর্তী সামরিক শাসকরা মৌঙ প্রথায় রাজকার্য চালিয়েছিল। যার ফলে এখনো স্থানসমূহে মৌঙ শব্দ ব্যবহার করা হয়। অসমের বুরঞ্জীতে মৌঙের যথেষ্ট মহত্ব আছে। আহোম রাজ্য বা 'মৌঙ ডোন চোন খাম' এই মৌঙ সামাজিক প্রথা দ্বারা পরিচালিত ছিল। নিম্ন অসমকে মৌঙ-ক্লা বলে ডাকা হত বলে কিছু বিদ্বান বলে থাকেন।

সঠিক অনুচ্ছেদ শিরোনাম কোনটি?
titleA. থাইল্যান্ড
titleB. লাওস
titleC. উৎপত্তি
titleD. বিভিন্ন দেশের মৌঙ সমূহের নাম
উত্তর: titleC
ইসলামী ঐতিহ্যে, সামাজিত কল্যাণের ধারণাটিকে এর প্রধান মূল্যবোধ হিসেবে উপস্থাপন করা হয়েছে এবং বিভিন্নভাবে সামাজিক সেবা চর্চার বিষটিকে উৎসাহিত এবং নির্দেশ দেয়া হয়েছে।
একজন মুসলমানের ধর্মীয় জীবন অপূর্ণাঙ্গ থেকে যায় যদি না তিনি মানবকল্যাণে তিনি অংশগ্রহণ না করেন।সমাজকল্যাণ ইসলামী ধারণা সর্ম্পকে কুরআন এর নিন্মোক্ত আয়াতটি প্রায় সময় উল্লেখ করা হয়ে থাকে:
সৎকর্ম শুধু এই নয় যে, পূর্ব কিংবা পশ্চিমদিকে মুখ করবে, বরং বড় সৎকাজ হল এই যে, ঈমান আনবে আল্লাহর উপর কিয়ামত দিবসের উপর, ফেরেশতাদের উপর এবং সমস্ত নবী-রসূলগণের উপর, আর সম্পদ ব্যয় করবে তাঁরই মহব্বতে আত্নীয়-স্বজন, এতীম-মিসকীন, মুসাফির-ভিক্ষুক ও মুক্তিকামী ক্রীতদাসদের জন্যে। আর যারা নামায প্রতিষ্ঠা করে, যাকাত দান করে এবং যারা কৃত প্রতিজ্ঞা সম্পাদনকারী এবং অভাবে, রোগে-শোকে ও যুদ্ধের সময় ধৈর্য্য ধারণকারী তারাই হল সত্যাশ্রয়ী, আর তারাই পরহেযগার।)

একইভাবে, ইসলাম ধর্মে মাতা-পিতা, প্রতিবেশী, আত্মীয়স্বজন, অসুস্থ, বৃদ্ধ এবং ক্ষুদ্র জাতিসত্তার লোকদের প্রতি দায়িত্বের কথা নির্দিষ্টভাবে ব্যাখা করা হয়েছে।হাদিসে কুদসিতে (পবিত্র হাদিস) লিপিবদ্ধ একটি দীর্ঘ হাদিসে বলা হয়েছে যে আল্লাহ, হাশরের দিন, সে সকল মানুষের উপর অসন্তুষ্ট হবেন যারা অসুস্থ রোগীদের সেবা করেনি এবং যারা ক্ষুদার্তদের খাওয়ার জন্য খাবার দেয়নি। এই হাদিসটি দ্বারা মানব সমাজকে অন্যের প্রয়োজনের সময় সাড়া দেয়ার বাধ্যবাধকতার বিষয়টিকে স্মরণ করিয়ে দেয়া হয়েছে। ব্যক্তি, পরিবার, রাষ্ট্র, এবং বে-সরকারী প্রতিষ্ঠান সকলকেই সামাজিক দায়িত্ব এবং সামাজিক কল্যাণ প্রচারের দায়িত্ব পালন করতে হবে। পবিত্র কোরআন শরীফে এরশাদ হয়েছে:
তোমরা শ্রেষ্ঠতম ঐসব উম্মতের মধ্যে, যাদের আত্মপ্রকাশ ঘটেছে মানবজাতির মধ্যে; সৎকাজের নির্দেশ দিচ্ছো এবং মন্দ কাজে থেকে বারণ করছো, আর আল্লাহর উপর ঈমান রাখছো এবং যদি কিতাবী (সম্প্রদায়) ঈমান আনতো তবে এটা তাদের জন্য কল্যাণকর ছিল। তাদের মধ্যে কিছু সংখ্যক মুসলমান রয়েছে এবং অধিকাংশ কাফির।().
যাই হোক, এই যথাসাধ্য সর্বোত্তম পদ্ধতিতে পালন করতে হবে: কোন ব্যক্তির সম্মানে আঘাত করা উচিত নয়, এবং কোনো কারণে কারো যেন কোন অনিষ্ট না হয়। ইসলামী ঐতিহ্যে, পরিবার সদস্য;রে যথাযথ শিক্ষা প্রদান এবং নৈতিক মূলবোধের শিক্ষা প্রদানের মাধ্যমে সমাজের জন্য একজন ভাল নাগরিক তৈরীতে পরিবারের গুরুত্বপূর্ণ ভূমিকা রয়েছে। রাষ্ট্র দায়িত্ব হচ্ছে নাগরিকদের মানবাধিকার রক্ষা করা, এ্রর পাশাপাশি সুশীল সমাজের বিভিন্ন বেসরকারি প্রতিষ্ঠানও সরকারী সেবা ও দাতব্য কাজ চালিয়ে যাচ্ছে।

সঠিক অনুচ্ছেদ শিরোনাম কোনটি?
titleA. সংখ্যালঘুদের অধিকার
titleB. নৈতিক আচরণ
titleC. মানবাধিকার বিষয়ক কায়রো ঘোষণা
titleD. ইসলামে সামাজিক কল্যাণ
উত্তর: titleD
শিশুকালে তিনি আত্মজীবনী লেখেন "মেরা বচপন কি দিন"। অপেক্ষা কৃত উদারমনস্ক পরিবারে তার আনন্দের ছোটবেলা্র কথা সবিস্তারে বর্ণনা করেছেন।মাতা হেমাদেবী তাকে সাহিত্য চর্চায় উৎসাহিত করতেন।প্রাথমিক শিক্ষার জন্য তাকে কনভেন্ট স্কুলে ভর্তি করা হয় পরে ক্রস্থয়েট মহিলা কলেজে ভর্তি হন ।সেখানে ছাত্রীনিবাসে একতার শক্তি সম্পর্কে অবগত হন ।এই সময় থেকেই তিনি কবিতা লিখতে শুরু করেন ।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. জীবনকাল
titleC. কর্মজীবন
titleD. পুরস্কার ও সম্মান
উত্তর: titleA
বাংলাদেশের সবচেয়ে নদীবহুল উপজেলা বাকেরগঞ্জ। ১০ টি নদী যথা- তুলাতলি, শ্রীমন্ত, কারখানা, তেতুলিয়া, বিষখালী, পায়রা, পান্ডব, গোমা, রাঙ্গাবালিয়া ও খয়রাবাদ  এ উপজেলার মধ্য দিয়ে প্রবাহিত হচ্ছে। নদীগুলো ছাড়াও অসংখ্য খাল ও নালা এ অঞ্চলে জালের মত ছড়িয়ে আছে। এক সময় এ নদীই ছিল এ অঞ্চলে যোগাযোগের প্রধান মাধ্যম। বর্তমানেও এ নদীগুলোর মাধ্যমে একস্থান থেকে অন্যস্থানে যাতায়াত ও মালামাল আনা-নেয়া করা হয়। প্রতিনিয়ত জোয়ার ভাটা হয় এসব নদীতে। তবে এসব নদী ভাংগনে অনেক পরিবার আজ ভিটে-মাটিহীন। এত নদী থাকার সুফলও অনেক। নদী বিধৌত পলি জমে মাটি উর্বর বিধায় এ উপজেলায় প্রচুর ধান জন্মে। এককালে এ অঞ্চলকে বাংলাদেশের শস্য ভান্ডার বলা হত।  বর্তমানে এসব নদী ও খালের পানি দ্বারা কৃষিকাজ করা হয়। অধিকন্তু অনেক মাছ পাওয়া যায়। কথিত আছে- ধান, নদী, খাল- এই তিনে বরিশাল। মূলত বরিশালের বেশিরভাগ নদীই বাকেরগঞ্জ উপজেলায় অবস্থিত।

বিভাগীয় শহর বরিশাল - থেকে বরিশাল-পটুয়াখালী মহাসড়ক পথে বাস যোগে সরাসরি বাকেরগঞ্জ  বাসষ্ট্যান্ড যাওয়া যায়। এ পথে বরিশাল শহর হতে বাকেরগঞ্জ শহরের দূরত্ব ২০ কিলোমিটার। এছাড়াও আন্তঃযোগাযোগ ও অন্যান্য স্থানের সাথে যোগাযোগের ক্ষেত্রে বাস, রিকশা, সিএনজি, মোটর গাড়ি ইত্যাদি জনপ্রিয় যানবাহন।

বরিশাল হতে নদী পথে দূরত্ব ৩৩ কিলোমিটার। এ ব্যবস্থায় মালামাল পরিবহন করা যায়।

সঠিক অনুচ্ছেদ শিরোনাম কোনটি?
titleA. নদ-নদী
titleB. নামকরণ
titleC. জনসংখ্যা
titleD. প্রশাসন
উত্তর: titleA
তিনি ২১ জুন ১৯৪২ সালে দ্বিতীয় লেফটেনেন্ট হিসেবে ভারতীয় সেনাবাহিনীতে কমিশন এবং তারপরে শীঘ্রই ১মে ব্যাটালিয়ন যোগ দেন এছাড়াও ব্রিটিশ মধ্যপ্রাচ্য কমান্ড মধ্যে দ্বিতীয় পাঞ্জাব রেজিমেন্ট ছিলেন।

একজন তরুণ অফিসার হিসেবে তিনি মিশর, প্যালেস্টাইন, সিরিয়া ও লেবাননে নিম্নলিখিত দুই বছর ধরে বিভিন্ন সেনাদল কলকব্জা পরিবেশিত করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. পোস্ট সামরিক কর্মজীবন
titleC. সামরিক কর্মজীবন
titleD. জীবনী
উত্তর: titleC
১৯২০-২১ মৌসুম থেকে ১৯২৬-২৭ মৌসুম পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯২০-২১ মৌসুমে অস্ট্রেলিয়া এবং ১৯২৬-২৭ মৌসুমে আর্থার জিলিগানের নেতৃত্বে মেরিলেবোন ক্রিকেট ক্লাব ভারতে ২৬টি ও সিলনে চারটি প্রথম-শ্রেণীর খেলায় অংশ নিয়েছিল। মরিস টেট, মরিস লেল্যান্ড, অ্যান্ডি স্যান্ডহাম, বব ওয়াট, আর্থার ডলফিন, জর্জ গিয়েরি, ইউয়ার্ট অ্যাস্টিল ও জর্জ ব্রাউনের ন্যায় খেলোয়াড় দলের সদস্য ছিলেন।

সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তার। ১৯২০-২১ মৌসুমে সফরকারী অস্ট্রেলিয়ার বিপক্ষে অ্যাশেজ সিরিজের চতুর্থ টেস্টে খেলেন। ১১ ফেব্রুয়ারি, ১৯২১ তারিখে অস্ট্রেলিয়ার বিপক্ষে আর্থার ডলফিনের টেস্ট অভিষেক ঘটে। ঐ টেস্টে তিনি মাত্র এক রান তুলেছিলেন ও একবার শূন্য রানের দেখা পান।

পরবর্তীতে অবশ্য প্রথম একাদশের পক্ষে খেলার জন্য মনোনীত হয়েছিলেন। কিন্তু অপ্রত্যাশিত ঘটনার প্রেক্ষিতে এ সুযোগ নষ্ট হয়ে যায়। লর্ডসে মিডলসেক্সের বিপক্ষে খেলা চলাকালীন পোষাক পরিবর্তনের সময় চেয়ার থেকে পড়ে যান ও কোমড় ভেঙ্গে ফেলেন। এরফলে, ১৯২১ সালের মৌসুমের বাদ-বাকী সময় খেলার বাইরে অবস্থান করতে বাধ্য হন।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেটে অংশগ্রহণ
titleB. টেস্ট ক্রিকেট
titleC. ভারত গমন
titleD. অবসর
উত্তর: titleB
বিস্তৃতভাবে বলতে গেলে,সত্যিই দ্বিতীয় জয়বর্মণের শাসনটি খেমার ইতিহাসে একটি মৌলিক পরিবর্তনশীল বিন্দুকে প্রতিনিধিত্ব করে কিনা অর্থাত ছোট সামন্তবাদী রাষ্ট্রগুলির থেকে একটি স্বাধীন ঐক্যবদ্ধ রাষ্ট্র গঠনের কৃতিত্ব তারই কিনা, এ নিয়ে বিতর্ক রয়েছে। অবশ্যই শিলালিপিগুলি ইঙ্গিত করে যে পরবর্তীকালে খেমের রাজারা তাকেই তাদের প্রথম যোগ্য পূর্বসূরী বলে বিবেচনা করতেন। কিন্তু হিন্দু সভ্যতা ইতিমধ্যে এই অঞ্চলে শতাব্দী ধরে বিদ্যমান ছিল; তাই একথা বলাই যায় যে জয়বর্মণ ছাড়াও আরো অনেক উল্লেখযোগ্য সম্রাট ছিলেন এই অঞ্চলে।

সঠিক অনুচ্ছেদ শিরোনাম কোনটি?
titleA. সদোক কাক থম
titleB. মরণোত্তর নাম
titleC. ঐতিহাসিক মূল্যায়ন
titleD. "জাভা" শব্দের ব্যাখ্যা
উত্তর: titleC
মৈত্রেয়ী ১৯১৪ সালের ১ সেপ্টেম্বর তার বাবার কর্মস্থল তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামে জন্মগ্রহণ করেন। তার বাবার নাম সুরেন্দ্রনাথ দাশগুপ্ত ও মায়ের নাম হিমানী মাধুরী রায়। তার বাবা ছিলেন একজন দার্শনিক ও প্রাবন্ধিক। তার শৈশব কাটে বাবার বাড়ি বরিশাল জেলার আগৈলঝারার গৈলা গ্রামে। ১৯৩৬ সালে তিনি কলকাতা বিশ্ববিদ্যালয়ের যোগমায়া দেবী কলেজ থেকে দর্শনে স্নাতক ডিগ্রী লাভ করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. সাহিত্য জীবন
titleC. সমাজসেবা
titleD. প্রাথমিক জীবন ও শিক্ষা
উত্তর: titleD
অষ্টম দলাই লামার পুনর্জন্ম রূপে লুং-র্তোগ্স-র্গ্যা-ম্ত্শো সহ দুইজন শিশুকে পরবর্তী দলাই লামার প্রার্থী হিসেবে বিবেচনা করা হয়। তবে য়ে-শেস-ব্লো-ব্জাং-ব্স্তান-পা'ই-ম্গোন-পো () প্রভৃতি অষ্টম দলাই লামার সহায়ক লামারা লুং-র্তোগ্স-র্গ্যা-ম্ত্শোকেই পরবর্তী দলাই লামা হিসেবে পছন্দ করেন। লুং-র্তোগ্স-র্গ্যা-ম্ত্শোকে গুংথাং বৌদ্ধবিহারে নিয়ে এনে তিব্বতী উচ্চপদস্থ লামারা ও আম্বান নামক চিং সাম্রাজ্যের প্রতিনিধিরা তাকে পরীক্ষা করেন। সপ্তম পাঞ্চেন লামা তাকে নবম দলাই লামা হিসেবে চিহ্নিত করেন। এই চিহ্নিতকরণ পদ্ধতি নিয়ে তিব্বতীদের সঙ্গে চিং সাম্রাজ্যের মতানৈক্যের সৃষ্টি হয়। পূর্বে অষ্টম দলাই লামার সময়কালে চিং সম্রাট চিয়ানলোং গ্সের-বুম-স্ক্রুগ-পা () পদ্ধতি নামক লটারির মাধ্যমে অবতারী লামাদের পুনর্জন্ম চিহ্নিতকরণের পদ্ধতি চালু করেন, কিন্তু তিব্বতীরা প্রথমে এই পদ্ধতি মানতে রাজী ছিলেন না। তারা কৌশলগত ভাবে এই পদ্ধতি প্রয়োগ করার পূর্বেই নবম দলাই লামা হিসেবে লুং-র্তোগ্স-র্গ্যা-ম্ত্শোকে চিহ্নিতকরণ করেন। জোখাং মন্দিরে প্রাপ্ত চিং সম্রাট জিয়াচিং (嘉慶) দ্বারা উৎকীর্ণ একটি শিলালিপিতে নবম দলাই লামা চিহ্নিতকরণের ব্যাপারে গ্সের-বুম-স্ক্রুগ-পা পদ্ধতিকে ব্যবহার না করার কথা স্বীকার করা হয়েছে।

সঠিক অনুচ্ছেদ শিরোনাম কোনটি?
titleA. দলাই লামা হিসেবে চিহ্নিতকরণ
titleB. থমাস ম্যানিংয়ের সঙ্গে সাক্ষাতকার
titleC. জন্ম
titleD. শেষ জীবন
উত্তর: titleA
ভারতের ২০১১ সালের আদমশুমারি অনুসারে নগরউখড়ার জনসংখ্যা হল ১৩,৫৪৮ জন। এর মধ্যে ৬৯৭৪ জন পুরুষ এবং ৬৫৭৪ জন মহিলা। এর মধ্যে পুরুষ ৫১%, এবং নারী ৪৯%।

এখানে সাক্ষরতার হার ৮৪% । পুরুষদের মধ্যে সাক্ষরতার হার ৮৯%, এবং নারীদের মধ্যে এই হার ৭৯%। সারা পশ্চিমবঙ্গের সাক্ষরতার হার ৫৯.৫%, তার চাইতে নগরউখড়া এর সাক্ষরতার হার বেশি।

এই শহরের জনসংখ্যার ৯.৬৬% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. ভৌগোলিক উপাত্ত
titleB. প্রশাসনিক বিভাগ
titleC. শিক্ষা প্রতিষ্ঠান
titleD. জনসংখ্যার উপাত্ত
উত্তর: titleD